open-index/open-wikipedia-markdown huggingface dataset:
கூண்டி மக்களவைத் தொகுதி

﻿**கூண்டி மக்களவைத் தொகுதி** என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*கர்சாவான் சட்டமன்றத் தொகுதி (57) (பழங்குடியினர்)
*தமாடு சட்டமன்றத் தொகுதி (58)
*தோர்ப்பா சட்டமன்றத் தொகுதி (59)
*கூண்டி சட்டமன்றத் தொகுதி (60)
*கோலேபிரா சட்டமன்றத் தொகுதி (71) (பழங்குடியினர்)
*சிம்டேகா சட்டமன்றத் தொகுதி (70) (பழங்குடியினர்)

## நாடாளுமன்ற உறுப்பினர்
* பதினாறாவது மக்களவை: கரிய முண்டா (பாரதிய ஜனதா கட்சி)

## மேற்கோள்கள்

பகுப்பு:ஜார்க்கண்டிலுள்ள மக்களவைத் தொகுதிகள்
கிரீடீஹ் மக்களவைத் தொகுதி

﻿ என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*கிரீடீஹ் சட்டமன்றத் தொகுதி(32)
*டும்ரி சட்டமன்றத் தொகுதி (33)
*கோமியா சட்டமன்றத் தொகுதி (34)
*பேர்மோ சட்டமன்றத் தொகுதி (35)
*டுண்டி சட்டமன்றத் தொகுதி (42)
*பாக்மாரா சட்டமன்றத் தொகுதி (43)

## நாடாளுமன்ற உறுப்பினர்
* பதினாறாவது மக்களவை: ரவீந்திர குமார் பாண்டே (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:போகாரோ மாவட்டம்
பகுப்பு:கிரீடீஹ் மாவட்டம்
கோடா மக்களவைத் தொகுதி

என்பது இந்திய மக்களவை தொகுதிகளில் ஒன்று..

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
இவை:

## நாடாளுமன்ற உறுப்பினர்
* பதினாறாவது மக்களவை: நிஷிகாந்த் துபே (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:தேவ்கர் மாவட்டம்
பகுப்பு:கோடா மாவட்டம்
முதலாம் தொட்ட கிருட்டிணராச உடையார்

** முதலாம் தொட்ட கிருட்டிணராச உடையார்**  (18 மார்ச் 1702 - 5 மார்ச் 1732) என்பவர் மைசூரின் மன்னராக 1714 முதல் 1732 வரை இருந்தவர். 

## வாழ்க்கை
தொட்ட கிருட்டிணராச உடையார் 18 மார்ச் 1702இல் பிறந்தார். இரண்டாம் கண்டீரவ நரசராச உடையாரின் இரண்டாம் மணைவியாகிய செல்வஜா அம்மணி அவருவின் முதல் ஆண்பிளைளையாவார். கண்டீரவ நரசராச உடையார் இறந்ததால் இவரின் பத்தாவது வயதில் பெயருக்கு அரியணை ஏற்றிவிட்டு, அமைச்சர்களே ஆட்சி செலுத்தினர். தொட்ட கிருட்டிண ராச உடையார் ஒன்பது பேரை மணந்தார். இவரது முதல் மனைவிக்கு ஒரு ஆண்குழந்தை பிறந்தது. ஆனால், ஆறுமாதங்களிலேயே அக்குழந்தை இறந்தது. நேரடி உடையார் மரபு இவருடன் முடிந்தது. இவர் 5 மார்ச் 1732இல் தன் 29ஆம் வயதில் இறந்தார்.

## குறிப்புகள்

பகுப்பு:மைசூர் அரசர்கள்
பகுப்பு:1702 பிறப்புகள்
பகுப்பு:1732 இறப்புகள்
பகுப்பு:இந்திய அரசர்கள்
பகுப்பு:18-ஆம் நூற்றாண்டு இந்திய அரசர்கள்
சத்ரா மக்களவைத் தொகுதி

﻿ என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*சத்ரா சட்டமன்றத் தொகுதி (27)
*சிமரியா சட்டமன்றத் தொகுதி (26)
*லாத்தேஹார் சட்டமன்றத் தொகுதி (74)
*பாங்கி சட்டமன்றத் தொகுதி (75)
*மனிக்கா சட்டமன்றத் தொகுதி (73)

## நாடாளுமன்ற உறுப்பினர்
* பதினாறாவது மக்களவை: சுனில் குமார் சிங் (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:சத்ரா மாவட்டம்
ஜம்ஷேத்பூர் மக்களவைத் தொகுதி

﻿ என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*பஹராகோடா சட்டமன்றத் தொகுதி (41)
*காட்சிலா சட்டமன்றத் தொகுதி (45)
*போட்கா சட்டமன்றத் தொகுதி (46)
*ஜுக்சலாய் சட்டமன்றத் தொகுதி (47)
*ஜம்ஷேத்பூர் கிழக்கு சட்டமன்றத் தொகுதி (48)
*ஜம்ஷேத்பூர் மேற்கு சட்டமன்றத் தொகுதி (49)

## நாடாளுமன்ற உறுப்பினர்
* பதினாறாவது மக்களவை: பித்யூத் பரன் மத்தோ (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:கிழக்கு சிங்பூம் மாவட்டம்
தும்கா மக்களவைத் தொகுதி

﻿ என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*சிகாரீபாடா சட்டமன்றத் தொகுதி (7)(பழங்குடியினர்)
*நாலா சட்டமன்றத் தொகுதி (8)
*ஜாம்தாடா சட்டமன்றத் தொகுதி (9)
*சாரத் சட்டமன்றத் தொகுதி (14)
*தும்கா சட்டமன்றத் தொகுதி (10)
*ஜமுவா சட்டமன்றத் தொகுதி (11) (பழங்குடியினர்)

## நாடாளுமன்ற உறுப்பினர்
* பதினாறாவது மக்களவை: சிபு சோரன் (ஜார்க்கண்டு முக்தி மோர்ச்சா)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:தும்கா மாவட்டம்
பகுப்பு:ஜாம்தாடா மாவட்டம்
தன்பாத் மக்களவைத் தொகுதி

﻿ என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*போகாரோ சட்டமன்றத் தொகுதி (36)
*சிந்துரி சட்டமன்றத் தொகுதி (38)
*நிர்சா சட்டமன்றத் தொகுதி (39)
*தன்பாத் சட்டமன்றத் தொகுதி (40)
*ஜரியா சட்டமன்றத் தொகுதி (41)
*சந்தன் கியாரி சட்டமன்றத் தொகுதி (37)

## நாடாளுமன்ற உறுப்பினர்
* பதினாறாவது மக்களவை: பசுபதி நாத் சிங் (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:போகாரோ மாவட்டம்
பலாமூ மக்களவைத் தொகுதி

﻿ என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*டால்டன்கஞ்சு சட்டமன்றத் தொகுதி (76)
*கடுவா சட்டமன்றத் தொகுதி  (80)
*பவநாத்பூர் சட்டமன்றத் தொகுதி  (81)
*பிஷ்ராம்பூர் சட்டமன்றத் தொகுதி  (77)
*சத்தர்பூர் சட்டமன்றத் தொகுதி  (78)
*ஹுசைனாபாத் சட்டமன்றத் தொகுதி  (79)

## நாடாளுமன்ற உறுப்பினர்
* பதினாறாவது மக்களவை: விஷ்ணு தயாள் ராம் (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:கடுவா மாவட்டம்
ராஞ்சி மக்களவைத் தொகுதி

﻿**ராஞ்சி மக்களவைத் தொகுதி** என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*இச்சாகட் சட்டமன்றத் தொகுதி (50)
*சில்லி சட்டமன்றத் தொகுதி (61)
*கிஜ்ரி சட்டமன்றத் தொகுதி (62) (பழங்குடியினர்)
*ராஞ்சி சட்டமன்றத் தொகுதி (63)
*ஹட்டியா சட்டமன்றத் தொகுதி (64)
*காங்கே சட்டமன்றத் தொகுதி (65) (தலித்)

## நாடாளுமன்ற உறுப்பினர்
* பதினாறாவது மக்களவை: ராம் தகல் சவுத்ரி (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
ராஜ்மஹல் மக்களவைத் தொகுதி

﻿**ராஜ்மஹல் மக்களவைத் தொகுதி** என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது..
அவை:
*ராஜ்மஹல் சட்டமன்றத் தொகுதி (1)
*போரியோ சட்டமன்றத் தொகுதி (2)
*பரியாஹாட் சட்டமன்றத் தொகுதி (3)
*லிட்டீபாடா சட்டமன்றத் தொகுதி (4)
*பாகுட் சட்டமன்றத் தொகுதி (5)
*மகேஷ்பூர் சட்டமன்றத் தொகுதி (6)

## நாடாளுமன்ற உறுப்பினர்
* பதினாறாவது மக்களவை: விஜய் குமார் ஹன்ஸ்தக் (ஜார்க்கண்டு முக்தி மோர்ச்சா)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
ஹசாரிபாக் மக்களவைத் தொகுதி

﻿ என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*பர்ஹி சட்டமன்றத் தொகுதி (21)
*பட்காகாவ் சட்டமன்றத் தொகுதி (22)
*ராம்கட் சட்டமன்றத் தொகுதி (23)
*மாண்டு சட்டமன்றத் தொகுதி (24)
*ஹசாரிபாக் சட்டமன்றத் தொகுதி (25)

## நாடாளுமன்ற உறுப்பினர்
* பதினாறாவது மக்களவை: ஜெயந்த் சின்ஹா (பாரதிய ஜனதா கட்சி) 
* பதினொழாவது மக்களவை; ஜெயந்த் சின்ஹா (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:ஹசாரிபாக் மாவட்டம்
வஜ்ராயுதம்

thumb|200px|வஜ்ஜிராயுதம்
**வஜ்ஜிராயுதம்**, (*Vajra*) தொன்மவியலின் படி இந்திரனின் ஆயுதமாகும். இவ்வாயுதம் மிகவும் வலிமை வாய்ந்ததாக கருதப்படுகிறது.

## தொன்ம சுருக்கம்
இந்திரனைக் கொல்ல விருத்திராசூரன் எனும் அரக்கன் முயன்று பொழுது வலிமையான ஆயுதமொன்று வேண்டுமென இந்திரன் எண்ணினான். பாற்கடலை கடைய தேவர்களும் அசுரர்களும் முனைந்த பொழுது அவர்களுடைய ஆயுதங்கள் அனைத்தையும் ததீசி முனிவர் விழுங்கி பாதுகாத்தார். அவ்வாயுதங்கள் அனைத்தும் அவர் முதுகுத் தண்டியில் இணைந்து இருந்தன.எனவே ததீசி முனிவரிடம் யாசகமாக அவருடைய முதுகுத் தண்டினைப் பெற்று அதனைக் கொண்டு வலிமையான ஆயுதத்தினை இந்திரன் அகத்திய முனிவரின் துணையுடன் பெற்றுக் கொண்டார். இந்த ஆயுதம் வஜ்ஜிராயுதம் என்று அழைக்கப்படுகிறது.

**வஜ்ராயுதம்**: தேவர்களின் தலைவன் இந்திரனின் சக்தி மிக்க ஆயுதம். இந்த வஜ்ராயுத்தைக் கொண்டு அசுரர்கள் பலரை இந்திரன் போரில் வீழ்த்தினார்.

## இந்திரனுக்கு வஜ்ராயுதம் கிடைத்த கதை

### தேவர்கள் படைக்கலங்களை தசீசி முனிவரிடம் ஒப்படைத்தல்
ஒருமுறை அசுரர்களை போரில் வென்ற தேவர்கள், தங்களின் சக்தி மிக்க படைக்கலங்களை பாதுகாக்கும் பொருட்டு, கடிதவ முனி தசீசியிடம் ஒப்படைத்தனர். தசீசி முனி இரத்தக்கறை படிந்த படைக்கலங்களை புனித ஆற்றில் சுத்தம் செய்து, சுத்தி செய்த நீரின் சிறிதை பருகினார். அதனால் அப்படைக்கலங்கள் தங்களின் சக்தி முழுவதும் தன் உடலில் சேர்ந்தது.

### மீண்டும் தேவ-அசுரப் போர்
பல காலம் கழித்து மீண்டும் தேவாசுர போர் மூண்டது. எனவே தசீசி முனிவரிடம் பாதுகாப்பிற்காக ஒப்படைத்த படைக்கலங்களைத் திரும்பப் பெற்று, தேவர்கள், அசுரர்களுடன் போரிட்டனர். போரின் முடிவில் தேவர்கள் படுதோல்வி அடைந்தனர்.

தங்கள் சக்திமிக்க படைக்கலங்களின் உதவியால் அசுரர்க்ளை வெல்ல முடியாது, போரில் தோற்று வந்த செய்தியை தேவர்கள் தசீசி முனிவரிடம் கூறினார்கள். கடிமுனி தசீசி தனது ஞானக்கண்னால், தேவர்களின் படைக்கலங்களின் வலிமை போனதற்கான காரணத்தை உணர்ந்தார்.

### வஜ்ராயுதம் உருவாதல்
தனது செயலால் தேவர்களின் ஒட்டுமொத்த படைக்கலங்களின் சக்தி தன் உடலில் இருப்பதை உணர்ந்த தசீசி முனிவர், தான் உண்ணாநோன்பு இருந்து மரணம் அடைந்த பின்பு, தன் உடலின் நீண்ட முதுகெலும்பை **வஜ்ராயுதம்** எனும் மிகச்சக்தி மிக்க படைக்கலன் செய்து, அது தேவராசன் இந்திரன் கைவசம் இருக்கட்டும் என்றும், கை, கால், மற்றும் தொடை எலும்புகள் மூலம் உண்டு செய்த ஆயுதங்கள் மற்ற தேவர்கள் வசம் இருக்கட்டும் என்றும், வஜ்ராயுதம் முதலிய படைக்கலங்கள் தேவர்களை என்றும் அசுரர்களிடமிருந்து காக்கும் என்று கூறி மரணமடைந்தார்.

தசீசி முனிவரி கூறியபடி, அவரின் மறைவுக்குப் பின்பு, தேவர்களின் சிற்பியான விஸ்வகர்மா,  முனிவரின் நீண்ட முதுகெலும்பைக் கொண்டு வஜ்ராயுதம் செய்து தேவராசன் இந்திரனிடம் வழங்கினார்.

## இவற்றையும் காண்க
* பிரம்மாஸ்திரம்
* சூலாயுதம்
* சக்ராயுதம்

## மேற்கோள்கள்


பகுப்பு:இந்து தொன்மவியல் ஆயுதங்கள்
பகுப்பு:இந்திய ஆயுதங்கள்
கோயில் பண்டாரம்

**கோயில் பண்டாரம்** சோழ மன்னர் ஆட்சியில் வருவாய் நிறைந்த சைவ, வைணவக் கோயில்களில் அமைக்கப்பட்டிருந்தது.

## பாதுகாப்பு
பண்டாரத்தில் கோயில் வருவாய்களான நெல் முதலான தானியங்களும், பொன்னும் பொருளும் அணிகலன்களும் பாதுகாக்கப் பெற்றன. கோயிலுக்குரிய பொற்காசுகள், இரத்தின அணிகலன்கள், திருமேனிகள், பொன், வெள்ளி, செம்பு, பித்தளை ஆகிய உலேகங்களினால் செய்யப்பட்ட வழிபாட்டுக்குரிய பொருள்களும் காக்கப்பட்டன.  

## பண்டாரக்காப்பாளன்
பண்டாரக் காப்பாளன் பண்டாரி என்று அழைக்கப்பெற்றான்.

## பிரிவுகள்
ஸ்ரீபண்டாரம், தேவர் பண்டாரம், உடையார் பண்டாரம், கோயில் பண்டாரம் என்ற வகையில் கல்வெட்டுகள் குறிக்கின்றன. ஒரு வரையறைக்குரிய நிலபுல மூலதனங்களை நேரில் கண்காணிக்கும் அளவில் இருப்பதாயின் கோயிலேலேயே மூல பண்டாரம் இருக்கும். கோயிலுக்குரிய நிலபுலன்கள் மிகுதியாக உள்ளூரிலும் சார்ந்த ஊர்களிலும் இருக்குமானால் வெளியூர் பண்டாரமும் கோயிலுக்குரிய முறையில் இயங்கும். இறையிலி நிலங்களுடன் ஊர் வருவாய்களும் அமையுமானால் கோயிலுக்குரியதாக நெல்அளக்கும் ஊர்களில் ஏற்புடைய ஊரில் நாட்டுப் பண்டாரம் அமைக்கப்பெற்று, அவ்வப்போது நெல், பொன் வருவாய்களை வசூலிக்கும் செயலும் நிகழும். நாட்டுப்பண்டாரம் கோயிலுள்ள ஊரிலும் அமைக்கப்பெறும். 

## மேற்கோள்கள்


பகுப்பு:இந்து சமயம்
அலுமினியம் நைட்ரேட்டு

**அலுமினியம் நைட்ரேட்டு** (*Aluminium nitrate*) என்பது Al(NO3)3 என்ற மூலக்கூறு வாய்பாட்டைக் கொண்ட சேர்மமாகும். இது அலுமினியமும் நைட்ரிக் காடியும் சேர்ந்த ஓர் அலுமினிய உப்பு. பொதுவாக, இது படிக நீரேறியாகவும், பரவலாக அலுமினியம் நைட்ரேட்டு நோனாஐதரேட்டு (Al(NO3)3·9H2O) ஆகவும் காணப்படுகிறது.
 
## தயாரிப்பு
வினை நடைபெறும் போது, அலுமினியம் வினை முடக்கும் அடுக்காக உருவாவதால் இதை நைட்ரிக் காடியுடன் சேர்த்து எளிதாக அலுமினியம் நைட்ரேட்டு தயாரிக்க இயல்வதில்லை.

எனவே நைட்ரிக் காடியை அலுமினியம் முக்குளோரைடுடன் சேர்த்து வினையை நிகழ்த்துகிறார்கள். நைட்ரோசில் குளோரைடு உடன் விளைப் பொருளாக உருவாகி கரைசலில் இருந்து குமிழ்களாக வெளியேறுகிறது.
  
இவ்வாறே காரீய நைட்ரேட்டு கரைசலை அலுமினியம் சல்பேட்டு கரைசலுடன் சேர்த்து அலுமினியம் நைட்ரேட்டு ஒன்பதாம் நீரேறியையும் தயாரிக்க இயலும். கரையாத காரீய சல்பேட்டு வீழ்படிவு கரைசலில் இருந்து பிரிக்கப்பட்டவுடன்  அலுமினியம் நைட்ரேட்டு கரைசல் எஞ்சுகிறது.

அலுமினியம் சல்பேட்டு கரைசலுடன் கால்சியம் நைட்ரேட்டு கரைசலை கலந்தும் அலுமினியம் நைட்ரேட்டு ஒன்பதாம் நீரேறியைத் தயாரிக்க முடியும். கரையாத கால்சியம் சல்பேட்டு வீழ்படிவு கரைசலில் இருந்து பிரிக்கப்பட்டவுடன் படிகமாக்கல் முறையில் அலுமினியம் நைட்ரேட்டு ஒன்பதாம் நீரேறியை தூய்மைப் படுத்திக் கொள்ளலாம்.

பிற நேர்மின் அயனிகளான பேரியம், துரந்தியம், வெள்ளி போன்ற தனிமங்களும் அலுமினியம் நைட்ரேட்டு ஒன்பதாம் நீரேறியைத் தயாரிக்கப் பயன்படுத்துகின்றனர். ஏனெனில், அவற்றின் சல்பேட்டு உப்புகளும் கரைவதில்லை.

## பயன்கள்
அலுமினியம் நைட்ரேட்டு ஒரு வலிமையான ஆக்சிசனேற்றியாகும். தோல் பதனிடுதல், நாற்றம் நீக்குதல், அரிப்பி ஒடுக்குதல், யுரேனியம் பிரித்தெடுத்தல், பெட்ரோலிய சுத்திகரிப்பு மற்றும் நைட்ரசனேற்றி என பல்வேறு வகைகளில் இது பயன்படுகிறது.

அலுமினியம் நைட்ரேட்டு ஒன்பதாம் நீரேறி தவிர மற்ற அலுமினியம் நைட்ரேட்டின் நீரேறிகளும் பல பயன்களைத் தருகின்றன. இவற்றின் உப்புகள் அலுமினா தயாரிக்கப் பயன்படுகின்றன. காப்பிடும் காகிதம், எதிர்முனைக் கதிர்க்குழாயில் சூடேற்றும் மூலகம் மற்றும் மின்மாற்று உள்ளகங்களின் மேல்தகடுகள் தயாரிக்க அலுமினா உதவுகிறது. இவற்றின் நீரேறி உப்புகள் ஆக்டினைடு தனிமங்கள் பிரித்தெடுப்பதிலும் பயன்படுகின்றன.

ஆய்வகங்களிலும் வகுப்பறைகளிலும் பின்வரும் வேதிவினை நிகழ்த்த அலுமினியம் நைட்ரேட்டு பயன்படுகிறது.

:Al(NO3)3 + 3NaOH → Al(OH)3 + 3NaNO3 
  
## மேற்கோள்கள்

## வெளியிணைப்புகள்
* [MSDS of nonahydrate](http://avogadro.chem.iastate.edu/MSDS/Al(NO3)3-9H2O.htm) 
* Government of Canada Fact Sheets and Frequently Asked Questions:  Aluminum Salts

பகுப்பு:அலுமினியம் சேர்மங்கள்
பகுப்பு:நைட்ரேட்டுகள்
பகுப்பு:ஆக்சிசனேற்றிகள்
பகுப்பு:நீர் ஈர்க்கும் பொருட்கள்
ஏழாம் சாமராச உடையார்

** மகாராசா சிறீ சாமராச உடையார்**  (1704 - 1734) அல்லது**ஏழாம் சாமராச உடையார்** என்பவர் மைசூரின் மன்னராக 1732 முதல் 1734 வரை இருந்தவர்.மன்னர் தொட்ட கிருட்டிணராசன் இறந்தபோது தேவராசன் என்பவர் தளவாய் ஆகவும் நஞ்சராசன் என்பவர் முதலமைச்சராகவும் இருந்தனர். ஆட்சியில் இவர்கள் ஆதிக்கமே இருந்தது.

## வாழ்க்கை
இவர் அங்கனஹள்ளி என்ற ஊரைச் சேர்ந்த தேவராச அர்ஸ் என்பவரின் மகனாவார். இவர் சௌபாக்கியவதி மகாராணி சிறீ தேவசம்மா என்னும் தேவராச அம்மணிக்கும் மறைந்த மன்னர் தொட்ட கிருட்டிணராச உடையாருக்கும் வளர்ப்பு மகனாவார். 19 மார்ச் 1732இல் இவரை சாமராச உடையார் என்ற பெயருடன் அமைச்சர்கள் பட்டம் சூட்டினர். புதிய மன்னர் தன் அதிகாரத்தைக் காட்டவே மன்னரை சிறையில் அடைத்தனர். இவர் 1734 இல் சிறையிலேயே மாண்டார். அமைச்சர்கள் சேர்ந்து ஐந்து வயதான ஒரு சிறுவனுக்கு பட்டம் சூட்டினர். 

## குறிப்புகள்

பகுப்பு:மைசூர் அரசர்கள்
பகுப்பு:1704 பிறப்புகள்
பகுப்பு:1734 இறப்புகள்
பகுப்பு:இந்திய அரசர்கள்
பகுப்பு:18-ஆம் நூற்றாண்டு இந்திய அரசர்கள்
பதிபாத மூலத்தர்

**பதிபாத மூலத்தர்** என்போர் இறைவனுக்கு வழிபாட்டுத் தொண்டினைத் தூய்மையுடன் செய்யும் முதன்மையாளரான கோயில் அர்ச்சகர்கள் ஆவர்.

## தூய்மை
இவர்கள் நாள்தோறும் ஆகமவிதிப்படி புறத்தூய்மை செய்து கொண்டாராக, அகத்தூய்மையுடன் இறையக வாயில் தாண்டிச் செல்லும் வழக்குடையவர்களாதலால் அப்பகுதியினைத் தாமே தூய்மை செய்தற்குரிய திருவலகுடனும், அபிடேகம் செய்வதற்குரிய குடமும் கைக்கொண்டு செல்லும் நெறியுடையார்கள் என்ற நிலையில் கல்வெட்டுக்களில் பின்வருமாறு சிறப்பிக்கப்பெறுகின்றனர்.    

## பொறுப்பு
இவர்கள் கோயில் நிர்வாகத்தினை முழுதும் நடத்துபவர்களாகவும், நிவந்தங்கள் ஏற்று முறைப்படி செலுத்துபவராகவும் சில சமயங்களில் இயங்கியுள்ளனர்.

## தெய்வப்பணியாளர்
கோயிலின் முதன்மை அதிகாரமுடையாராக வழங்கப்பெறும் சண்டேசுவரரை முதல்வராகக் கொண்ட தெய்வப்பணியாளராகத் தம்மைக் குறித்துக்கொள்ளும் வகையில்  'ஆதிசண்டேசுவர தேவகன்மிகள்' என்றும், 'சண்டேசுவரர் உள்ளிட்ட தேவகன்மிகள்' என்றும் கல்வெட்டுக்களில் குறிக்கப்பெற்றுள்ளனர்.  

## மேற்கோள்கள்


பகுப்பு:இந்து சமயம்
சிங்பூம் மக்களவைத் தொகுதி

﻿**சிங்பூம் மக்களவைத் தொகுதி** என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*சராய்கேலா சட்டமன்றத் தொகுதி (51) (பழங்குடியினர்)
*சாய்பாசா சட்டமன்றத் தொகுதி (52) (பழங்குடியினர்)
*மஜ்காவ் சட்டமன்றத் தொகுதி (53) (பழங்குடியினர்)
*ஜகன்னாத்பூர் சட்டமன்றத் தொகுதி (54) (பழங்குடியினர்)
*மனோகர்பூர் சட்டமன்றத் தொகுதி (55) (பழங்குடியினர்)
*சக்ரதர்பூர் சட்டமன்றத் தொகுதி (56) (பழங்குடியினர்)

## நாடாளுமன்ற உறுப்பினர்
* பதினாறாவது மக்களவை: லட்சுமண் கிலுவா (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:மேற்கு சிங்பூம் மாவட்டம்
லோஹர்தகா மக்களவைத் தொகுதி

﻿ என்பது இந்திய மக்களவைக்கான தொகுதியாகும்.

## பகுதிகள்
இது ஜார்க்கண்டின் சட்டமன்றத்திற்கான சில தொகுதிகளை உள்ளடக்கியது.
அவை:
*மந்தார் சட்டமன்றத் தொகுதி (66) (பழங்குடியினர்)
*சிசை சட்டமன்றத் தொகுதி (67) (பழங்குடியினர்)
*கும்லா சட்டமன்றத் தொகுதி (68) (பழங்குடியினர்)
*பிஷுன்பூர் சட்டமன்றத் தொகுதி (69) (பழங்குடியினர்)
*லோஹர்தகா சட்டமன்றத் தொகுதி (72) (பழங்குடியினர்)

## நாடாளுமன்ற உறுப்பினர்
* பதினாறாவது மக்களவை: சுதர்சன் பகத் (பாரதிய ஜனதா கட்சி)

## சான்றுகள்

பகுப்பு:ஜார்க்கண்டிலுள்ள மக்களவைத் தொகுதிகள்
பகுப்பு:கும்லா மாவட்டம்
இரண்டாம் கிருட்டிணராச உடையார்

** மகாராசா சிறீ இம்மிடி சிக்க கிருட்டிணராச உடையார்** (கன்னடம்: ಇಮ್ಮಡಿ ಕೃಷ್ಣರಾಜ ಒಡೆಯರ್, - 25 ஏப்ரல் 1766) அல்லது **இரண்டாம் இம்மடி கிருட்டிணராச உடையார்**என்பவர் மைசூரின் மன்னராக  1734 முதல் 1766 வரை இருந்தவர். இவர் ஐதர் அலியின் கட்டுப்பாட்டில் இருந்தவர்.

## வாழ்க்கை
இவர் 8.அக்டோபர் 1731 இல் சௌபாக்கியவதி மகாராணி சிறீ தேவசம்மா என்னும் தேவராச அம்மணி அவரு (முதலாம் கிருட்டிணராச உடையாரின் மனைவி) அவர்களால் தத்து எடுக்கப்பட்டு, **சிக்க கிருட்டிண தேவராச உடையார்** என்ற பெயருடன் தளவாயால் பட்டம் சூட்டப்பட்டார். மன்னர் தளவாயின் கட்டுப்பாட்டிலும், ஐதர் அலியின் கட்டுப்பாட்டிலும் இருந்தார். தன் அதிகாரத்தை பெருக்கிக்கொள்ள முதலமைச்சர் நஞ்சராசன் தன்மகளை மன்னருக்கு திருமணம் செய்துவித்தார்.

## ஐதர் அலியின் வளர்ச்சி
இம்மன்னர் காலத்தில் முதலமைச்சரான நஞ்சராசன் 1749ஆம் ஆண்டு தேவனிள்ளியை முற்றுகையிட்டான். அம்முற்றுகை ஒனபது மாதகாலம் நடைபெற்றது. அம்முற்றுகையின்போது ஐதர் அலி என்ற இளைஞன் வெகு சாமார்த்தியமாகப் போர்புரிந்தான். அதைக்கண்ட நஞ்சராசன் அந்த இளைஞனுக்கு ஒரு பதவி கொடுத்து 200 காவலாட்களுக்கும், 50 குதிரைகளுக்கும் தலைவனாக்கினான். இவனே பிற்காலத்தில் படிப்படியாக உயர்ந்து மைசூர் இராஜ்ஜியத்துக்கே தலைமைவகிக்கும் நிலையை அடைந்தான். மன்னரையும் தன்கட்டுப்பாட்டில் கொண்டுவந்தான். 

## குறிப்புகள்

பகுப்பு:மைசூர் அரசர்கள்
பகுப்பு:1728 பிறப்புகள்
பகுப்பு:1766 இறப்புகள்
 பகுப்பு:இந்திய அரசர்கள்
டக்ளசு மக்கார்த்தர்

**தளபதி டக்ளசு மக்கார்த்தர்** (*General Douglas MacArthur*, சனவரி 26, 1880 - ஏப்ரல் 5, 1964) முதல் உலகப் போர், இரண்டாம் உலகப் போர், மற்றும் கொரியப் போர்களில் பங்கெடுத்த அமெரிக்கத் தளபதி ஆவார். அமெரிக்காவின் அர்க்கன்சஸ் மாநிலத்திலுள்ள லிட்டில் ராக்கில் 1880இல் பிறந்தார்; 1964இல்  வாசிங்டன், டி. சி.யில் இறந்தார்.

## மேற்சான்றுகள்

## பிற வலைத்தளங்கள்

* 

பகுப்பு:1880 பிறப்புகள்
பகுப்பு:1964 இறப்புகள்
பகுப்பு:அமெரிக்கப் போர் வீரர்கள்
பகுப்பு:ஆங்கில அமெரிக்கர்கள்
சோழமாதேவி கயிலாயமுடையார் கோயில்

**சோழமாதேவி கயிலாயமுடையார் கோயில்** திருச்சிக்கு அருகில் சோழமாதேவி என்னும் ஊரில் உள்ள கோயிலாகும். 
இராசராசசோழனுக்கு பல தேவியர்கள் இருந்துள்ளனர். அவர்களுள் சோழமாதேவி என்பவர் தஞ்சாவூர் பெரிய கோயிலுக்கு ஆடவல்லான், ரிஷபவாகனர் போன்ற செப்புத்திருமேனிகளை செய்தளித்துள்ளார்.

## அமைவிடம்
தஞ்சாவூர்-திருச்சி சாலையில் திருவெறும்பூரிலிருந்து தெற்கே சூரியூர் செல்லும் சாலையில் மூன்று கி.மீ. தொலைவில் உய்யக்கொண்டான் ஆற்றங்கரையில் சோழமாதேவி என்னுமிடத்தில் இக்கோயில் அமைந்துள்ளது.

## இறைவன்
இக்கோயிலில் எழுந்தருளியிருக்கும் இறைவனான ஸ்ரீகயிலாயமுடையார், ஸ்ரீகைலாசர் பரமேசுவரர் என்றழைக்கப்படுகின்றார்.

## அமைப்பு
இக்கோயில் கருவறை, அர்த்தமண்டபம், மகாமண்டபம் என்ற அமைப்புகளை உடையதாக உள்ளது. மகாமண்டத்தில் தெற்கு நோக்கிக் காணப்படும் தேவியின் சன்னதி முற்றிலும் சிதிலமடைந்துள்ளது. இம்மண்டபத்தில் காணப்படும் மாலை கட்டும் மேடை போன்றவை ஒரு காலத்தில் இங்கு சிறப்பான வழிபாடு நடைபெற்றதை மௌனமாய் எடுத்துரைக்கின்றன.

## சிற்பங்கள்
கருவறைச் சுவரின் தேவகோட்டத்தில் பிட்சாடனர், தட்சிணாமூர்த்தி, பிரம்மா, துர்க்கை போன்ற சிற்பங்கள் காணப்படுகின்றன. கருவறையின் அதிட்டானப் பகுதியில் முப்பட்டைக் குமுத அலங்காரத்திற்கு மேல் சிறுபலகைச் சிற்பங்கள் உள்ளன. காளியமர்த்தனர், கஜசங்காரமூரத்தி, குடையுடன் ரிஷபம், நடன மகளிர், இசைக்கருவி வாசிக்கும் ஒருவன், ஆடல்வல்லான், திரிபுராந்தகர், கஜலட்சுமி, சரசுவதி, அன்னம், அய்யனார், சிங்கம், யாளி, லிங்கோத்பவர் போன்ற அழகிய சிற்பங்கள் சிறுவடிவங்களில் காணப்படுகின்றன.

## மேற்கோள்கள்


பகுப்பு:திருச்சிராப்பள்ளி மாவட்டத்திலுள்ள சிவன் கோயில்கள்
அமோனியம் சயனைடு

**அமோனியம் சயனைடு** (*Ammonium cyanide*) என்பது ஒரு நிலையற்ற கனிம சேர்மமாகும். இதனுடைய மூலக்கூறு வாய்பாடு NH4CN ஆகும்.

## பயன்கள்
கரிமத் தொகுப்புவினைகளில் அம்மோனியம் சயனைடு பயன்படுகிறது. இது நிலைத்தன்மையின்றி இருப்பதால் வணிகரீதியாக விற்பனை செய்யப்படுவதில்லை.

## தயாரிப்பு
குறைவான வெப்பநிலையில் நீரிய அமோனியா கரைசலில் குமிழெழும் ஐதரசன் சயனைடு செலுத்தி அம்மோனியம் சயனைடு தயாரிக்கலாம்.

: HCN + NH3(aq) → NH4CN(aq)
 
அமோனியம் கார்பனேட்டுடன் கால்சியம் சயனைடு சேர்த்தும் இதைத் தயாரிக்கலாம்.

: Ca(CN)2 + (NH4)2CO3 → 2 NH4CN + CaCO3

உலர்நிலையில், பொட்டாசியம் சயனைடு அல்லது பொட்டாசியம் பெரோசயனைடுடன் அமோனியம் குளோரைடு சேர்ந்த கலவையை சூடாக்கும் போது அமோனியம் சயனைடு ஆவியாக உருவாகிறது. இந்த ஆவியைச் சுருங்கச் செய்து அம்மோனியம் சயனைடு படிகங்கள் தயாரிக்கப்படுகிறது.

: KCN + NH4Cl → NH4CN + KCl

## வினைகள்
அமோனியம் சயனைடு அமோனியா மற்றும் ஐதரசன் சயனைடாக சிதைவடைகிறது. பெரும்பாலும் ஐதரசன் சயனைடின் கருப்பு பலபடியாகவே ஐதரசன் சயனைடு உருவாகிறது.

: NH4CN → NH3 + HCN

மேலும், அம்மோனியம் சயனைடு பல உலோக உப்புகளின் கரைசல்களுடன் இணைந்து இரட்டைச் சிதைவு வினைகளில் பங்கேற்கிறது. கிளையாக்சாலுடன் வினைபுரிந்து கிளைசீன் என்ற அமினோஅசிட்டிக் அமிலத்தை உருவாக்குகிறது.

: NH4CN + (CHO)2 → NH2CH2COOH + HCN

கீட்டோன்களுடன் வினைபுரிந்து அமினோநைட்ரைல்களை உருவாக்குகிறது.

: NH4CN + CH3COCH3 → NH2CH2CH2CH2CN + H2O

## நச்சுத் தன்மை

அம்மோனியா நைட்ரேட்டின் திடவடிவமும் அதன் கரைசலும் அதிக நச்சு தன்மை கொண்டவை. இதனை உட்கொள்வது மரணத்தை ஏற்படுத்தும். திட அம்மோனியா நைட்ரேட் சிதைவடைந்தால் அம்மோனியாவும், மிகவும் நச்சுத்தன்மை உடைய ஐதரசன் சயனைடும் வெளிப்படுகின்றன என்பதை கவனத்தில் கொள்ள வேண்டும்.
 
## வேதியியல் பகுப்பாய்வு

ஐதரசன் சயனைடின் அடிப்படை கட்டமைப்பு: ஐதரசன் 9.15%, கார்பன் 27,23%, நைட்ரசன் 63,55%. என்பதாகும்.

அமோனியம் சயனைடை குறைந்த வெப்பநிலையில் சூடுபடுத்தும் போது அது அமோனியாகவும் ஐதரசன் சயனைடாகவும் சிதைவடைகிறது. அவ்வாறு சிதைவடையும் வாயுக்களைப் பிடித்து பகுப்பாய்வு செய்யமுடியும். அமோனியாவை தரம் பார்த்தல் அல்லது மின்முனை தத்துவத்தின் அடிப்படையில் பகுப்பாய்வு செய்யலாம். ஐதரசன் சயனைடை நீர்த்த கரைசலை வெள்ளி நைட்ரேட்டு சோதனை மூலமாகவோ தேர்ந்தெடுக்கப்பட்ட அயனி மின்முனை முறை மூலமாகவோ பகுப்பாய்வு செய்யவியலும்.

## மேற்கோள்கள்

# A. F. Wells, *Structural Inorganic Chemistry*, 5th ed., Oxford University Press, Oxford, UK, 1984.

பகுப்பு:சயனைடுகள்
பகுப்பு:அமோனியம் சேர்மங்கள்
சத்தர்பூர் சட்டமன்றத் தொகுதி

சத்தர்பூர் சட்டமன்றத் தொகுதி என்ற பெயரில் உள்ள கட்டுரைகள்:
* சத்தர்பூர் சட்டமன்றத் தொகுதி (தில்லி)
* சத்தர்பூர் சட்டமன்றத் தொகுதி (மத்தியப் பிரதேசம்)
* சத்தர்பூர் சட்டமன்றத் தொகுதி (ஜார்க்கண்டு)
குடமுழா (நூல்)

**குடமுழா**, குடவாயில் பாலசுப்ரமணியன்  எழுதிய நூலாகும். இந்தியக்கலை மரபில் போற்றப்படும் பஞ்சமுக வாத்தியத்தினைப் பற்றி இந்நூல் விரிவாக ஆராய்கிறது.

## அமைப்பு
இந்நூல் முன்னுரை உள்ளிட்ட 18 தலைப்புகளைக் கொண்டு அமைந்துள்ளது.

## தலைப்புகள்
திருமுறை குறிப்பிடும் இசைக்கருவிகளில் ஒன்று குடமுழா ஆகும். இலக்கியங்கள், சிற்பங்கள், செப்புப்படிமங்கள், ஓவியங்கள், கல்வெட்டுக்கள், ஓலைச்சுவடிகள் போன்றவற்றில் பஞ்சமுக வாத்தியத்தைப் பற்றிய குறிப்புகள் ஆதாரங்களோடு தரப்பட்டுள்ளன. அழியா மரபில் திருவாரூரில் இவ்வாத்தியம் காணப்படுவது பற்றியும், முழவிசைக்கும் முட்டுக்காரர் பற்றியும், மான்தோல் முழவு பற்றியும், எழுவகை ஆடலில் முழவு பற்றியும் விரிவாக எடுத்துரைக்கப்பட்டுள்ளது.

## தற்போதைய நிலை
சோழப் பெருமன்னர்களின் காலத்தில் வடிக்கப்பெற்ற இரண்டு பஞ்சமுக வாத்தியங்கள் இன்றும் சோழ நாட்டில் ஒலித்துக்கொண்டிருக்கின்றன. ஆனால் அவற்றை இயக்கும் கலைஞர் முட்டுக்காரரான ஒருவர் மட்டுமே. அம்முட்டுக்காரருக்குப் பின்னர் அதனை இயக்குபவர் யார் என்ற கேள்வி எழுந்துள்ளது. பதினொன்றாம் நூற்றாண்டிலிருந்து இன்றுவரை தொடர்ந்து ஒலித்து வரும் அம்முழவங்கள் இனியும் தொடர்ந்து ஒலிக்குமா என்பது கேள்விக்குறியாக உள்ளது.

## ஆதாரங்கள்

பகுப்பு:1997 தமிழ் நூல்கள்
பகுப்பு:தமிழில் இசை நூல்கள்
பிலிப்பைன் போர்த்தொடர் (1944–45)

**பிலிப்பீனியப் போர்த்தொடர், 1944-45** (*Philippines campaign of 1944–1945*, *OPERATION MUSKETEER I, II, and III*) அல்லது **பிலிப்பீனியப் போர் 1944–1945**, அல்லது **பிலிப்பீனிய விடுவிப்பு**, இரண்டாம் உலகப் போரின் போது பிலிப்பீன்சை ஆக்கிரமித்திருந்த ஏகாதிபத்திய சப்பானியப் படைகளை அமெரிக்கர்களும்   பிலிப்பினோக்களும் இணைந்து  வெற்றி கண்டு வெளியேற்றிய நிகழ்வாகும். 1942ஆம் ஆண்டின் முற்பகுதியில் ஆதிக்கவாத சப்பானியப் படைகள் பிலிப்பீன்சை முழுமையாக கையகப்படுத்தியிருந்தன.  அக்டோபர் 20, 1944இல் பிலிப்பீனியத் தீவான லெய்ட்டில் தரை,கடல் இருவழியிலும் செல்லக்கூடிய படைகளின் இறக்கமே பிலிப்பீன்சின் விடுதலை போரின் துவக்கமாக அமைந்தது; இதனைத் தொடர்ந்து உலகப்போரின் இறுதிவரை, ஆகத்து 1945 வரை, தொடர்ந்து சண்டைகள் பல்வேறு பகுதிகளில் நடந்தன.

## மேற்கோள்கள்

பகுப்பு:பிலிப்பீன்சின் வரலாறு
பகுப்பு:பசிபிக் போர்முனை (இரண்டாம் உலகப் போர்)
பகுப்பு:யப்பான் ஈடுபட்ட சண்டைகள்
சமய மெய்யியல்

**சமய மெய்யியல்** அல்லது **மத மெய்யியல்** என்பது மெய்யியலின் ஒரு பிரிவு. இது சமயம், கடவுளின் இருப்பு, கடவுளின் இயற்கைப் பண்பு, சமய அனுபவத்தின் சோதனை, சமய நூல்கள், சமயச் சொல்லகராதி, அறிவியலுக்கும் சமயத்திற்குமான விடயங்கள் உள்ளிட்டவற்றை கேள்விகளுடன் தொடர்புபடுத்துவதாகும். இது பண்டைய ஒழுக்க முறையுடன் தொடர்புடையது மட்டுமின்றி மெய்யியலுடனும் தொடர்புடையது ஆகும். இதைப் பற்றிய ஆரம்பகால கையெழுத்துப் பிரதிகளில் மெய்யியலுடனான தொடர்பு கண்டுபிடிக்கப்பட்டுள்ளது. இது ஏனைய மெய்யியல் கிளைகளுடனும், பொதுச் சிந்தனை, வரலாறு, ஏரணம், பௌதீக அதீதவியல் உட்பட்டவற்றுடனும் தொடர்புடையது. சமய மெய்யியல் பிரபலமான புத்தகங்களின் மூலமும் விவாதங்களின் மூலமும் கல்வித்துறைக்கு வெளியே அடிக்கடி பேசப்படுகிறது. குறிப்பாக, இது கடவுளின் இருப்பைப் பற்றியும் தீவினைச் சிக்கலைப் பற்றியதாகவும் அமைகின்றது.

## உசாத்துணை

## வெளி இணைப்புகள்
* An introduction to the Philosophy of Religion by Paul Newall.
* Philosophy of Religion  Useful annotated index of religious philosophy topics.
* Philosophy of Religion .Info  Introductory articles on philosophical arguments for and against theism.
* The Australasian Philosophy of Religion Association 
* Introductory Articles Into the Philosophy of Religion  from University of Notre Dame
காந்தி கண்ணதாசன்

**காந்தி கண்ணதாசன்** கவிஞர் கண்ணதாசனின் மகனும், கண்ணதாசன் பதிப்பகத்தின் நிறுவனரும் ஆவார்.

## கண்ணதாசன் பதிப்பகம்

இவர் 1976இல் கண்ணதாசன் பதிப்பகத்தினைத் தொடங்கினார். ஓசோவின் நூல்கள் மீது கொண்ட மதிப்பினால் அவரின் நூல்களை முறையாகத் தமிழில் மொழி மாற்றம் செய்து வெளியிட்டார். 1994இல் கண்ணதாசன் பதிப்பகத்தினை கணினிமயமாக மாற்றினார்.

### நாட்டுடைமை எதிர்ப்பு
பேராசிரியர் வையாபுரிப்பிள்ளை, மு. இராகவையங்கார், பம்மல் சம்பந்தனார், டாக்டர் மு. வரதராசனார், கவியரசு கண்ணதாசன் உள்ளிட்ட 28 தமிழ்ச் சான்றோர்களின் நூல்களை நாட்டுடைமையாக்க தமிழ் வளர்ச்சி துறை அறிவிப்பு வெளியிட்ட பொழுது, கண்ணதாசன் குடும்பத்தினரிடம் ஆலோசிக்காமல் தன்னிச்சையாக தமிழ் வளர்ச்சித் துறை அறிவித்தது குறித்து காந்தி கண்ணதாசன் எதிர்ப்பு தெரிவித்தார். இதற்காக மு. கருணாநிதி காந்தி கண்ணதாசனுக்கு கடிதம் எழுதினார். காந்தி கண்ணதாசனின் எதிர்ப்பின் காரணமாக தமிழக அரசு கண்ணதாசனின் நூல்களை நாட்டுடைமை ஆக்கவில்லை.

## இவற்றையும் காண்க

## ஆதாரங்கள்


## வெளியிணைப்புகள்

பகுப்பு:வாழும் மக்கள்
பகுப்பு:தமிழ் மக்கள்
ரவீந்திர குமார் ராய்

**ரவீந்திர குமார் ராய்**, ஜார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, கோடர்மா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் ஜார்க்கண்டின் கிரீடீஹ் என்னும் ஊரில் பிறந்தார்.

## பதவிகள்
*2000 - 2004: ஜார்க்கண்டு மாநில அரசின் (அமைச்சவை அமைச்சர்)
*2005 - 2009: ஜார்க்கண்டு சட்டமன்ற (உறுப்பினர்)
*மே, 2014	: பதினாறாவது மக்களவையில் (உறுப்பினர்)

## சான்றுகள்

பகுப்பு:வாழும் மக்கள்
பகுப்பு:ஜார்க்கண்ட் அரசியல்வாதிகள்
பகுப்பு:16வது மக்களவை உறுப்பினர்கள்
பகுப்பு:1958 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
சப்பானியப் பேரரசு

(*Empire of Japan*)  அரசியலமைப்பின்படியான, நாடாளுமன்ற முடியாட்சி, பேரரசு மற்றும் உலக வல்லமை கொண்ட இராச்சியமாகும். இது சனவரி 3, 1868இல் மெய்சி மீள்விப்பு காலத்திலிருந்து  1947இல் தற்கால சப்பானின் அரசியலமைப்பு சட்டம் நிறைவேற்றப்படும்வரை அமைந்திருந்தது.
thumb|280px|left|சப்பானியப் பேரரசு ஆள்புலம்.
சப்பானியப் பேரரசின்  முழக்கத்துடன் நிறைவேறிய தொழில்மயமாக்கலும் படைத்துறையாக்கமும் சப்பானை உலக வல்லமை உள்ள நாடாக மாற்றியது; அச்சு நாடுகளுடன் கூட்டு சேர்ந்து ஆசியா - பசிபிக் பகுதியின் பெரும்பாலான நாடுகளை கைப்பற்றியது.  1942இல் சப்பானியப் பேரரசு உச்சநிலையில் இருந்தபோது அதன் ஆட்சிப்பரப்பு  ஆக இருந்தது. இதனால் வரலாற்றிலேயே மிகப் பெரிய கடல்சார் பேரரசுகளில் ஒன்றாக விளங்கியது.

## மேற்சான்றுகள்

### குறிப்புகள்


பகுப்பு:சப்பானிய வரலாறு
ஆலோ-ஆலோ

**ஹாலோ-ஹாலோ** என்பது புகழ்பெற்ற பிலிப்பின் நாட்டு ஈற்றுணவு ஆகும். இவ்வீற்றுணவு குளிர்ச்சீவலையும் ஆவியாகிய பாலையும் கலந்து தயாரிக்கப்படுகின்றது. இதற்கு கொதித்த இனிப்புப் போஞ்சி, ஜெல்லோ, பழங்கள் ஆகியவற்றை மேலதிகமாகவும் சேர்க்கப்படுகிறது. இது உயரமான குவளையிலோ கிண்ணத்திலோ பரிமாறப்படுகின்றது.

போஞ்சிகள், கொண்டைக் கடலை, சர்க்கரைப் பாணி, வற்றாளை, குலமன், பலாப்பழம் போன்றவையும் இவ்வுணவில் கலக்கப்படுகின்றன. பல உள்ளடக்கப் பொருட்களும் உயரமான குவளையிலோ கிண்ணத்திலோ முதலில் இடப்பட்ட பின்னரே மற்றைய செயற்பாடுகளை மேற்கொள்ளல் வேண்டும். இதற்கு மேலதிகமாக ஐஸ்கிரீம் போன்றவையும் இடப்படுகின்றன. ஆவியாகிய பாலை ஈற்றுணவின் மேலே தெளித்துவிடுவதும் உண்டு.

## வெளி இணைப்புகள்

* ஹாலோ-ஹாலோ 
* ஹாலோ-ஹாலோ: வணிகம்

பகுப்பு:பிலிப்பீன் உணவுகள்
கண்ணதாசன் பதிப்பகம்

**கண்ணதாசன் பதிப்பகம்** தமிழ் மற்றும் ஆங்கில மொழிகளில் புத்தகங்களை வெளியிடும் நிறுவனமாகும். இந்நிறுவனம் காந்தி கண்ணதாசனால் 1977இல் கீதா சமாஜம் என்ற பெயரில் தொடங்கப்பட்டதாகும். இவர் கவிஞர் கண்ணதாசனின் மகன் ஆவார். 

இப்பதிப்பகத்தின் முதல் நூல் துன்பங்களிலிருந்து விடுதலை ஆகும்.  இப்பதிப்பகத்தில் கவிஞர் கண்ணதாசனின் நூல்களும், ஏனைய எழுத்தாளர்களின் நூல்கள் அச்சு நூல், மின்நூல், ஒலி நூல் என பல்வேறு வடிவங்களில் விற்கப்படுகின்றன. 

## இவற்றையும் பார்க்க
* தமிழ் நூல்கள்
* தமிழ்ப் பதிப்பகங்களின் பட்டியல்

## ஆதாரங்கள்


பகுப்பு:பதிப்பகங்கள்
வெள்ளுற்று பெருமாள் கோவில்

**வெள்ளூற்றுப் பெருமாள் கோவில்** சேலம் மாவட்டத்தின், இடைப்பாடி பகுதியில் உள்ள புராதன கோவிலாகும். இந்தக் கோவிலில் சுயம்பு வடிவில் பெருமாள், ஆஞ்சநேயர், விநாயகர், கருடாழ்வார் சன்னதிகள் அமைந்துள்ளன. இது சூரிய மலை அடிவாரத்தில் உள்ளது.

## வரலாறு
இந்தக் கோவில் குறித்த வரலாறு அதிகாரப்பூர்வமாக தெரியவில்லை. ஆனால் பாண்டவர்கள் இந்த வனத்தில் வந்து வழிபட்டதாக கூறப்படுகிறது. இங்கு நாமக்கட்டியும் குங்குமமும் பிரசாதமாக வழங்கப்படுகிறது.

## பயணம்
இந்தக் கோவிலுக்கு இடைப்பாடி பேருந்து நிலையத்திலிருந்து அரை மணி நேரத்தில் செல்லலாம். இந்தக் கோவிலுக்கு இரண்டு சக்கர வாகனத்திலோ நான்கு சக்கர வாகனத்திலோ செல்லலாம். கோவிலுக்கு செல்ல பேருந்து வசதி கிடையாது.

## பூசைகள்
* புரட்டாசி மாதத்தில் சுவாமிகளுக்கு சிறப்பு அலங்காரம் செய்து பூஜைகள் நடத்தப்படுகிறது. 
* பிரதி மாதம் முதல் ஞாயிற்றுக்கிழமை காலை 7:00 மணி முதல் அபிசேக ஆராதனை நடைபெறுகிறது. அதைத் தொடர்ந்து அன்னதானம் நடைபெறுகிறது.

## படங்கள்

Vellutru Tank2.jpg
வெள்ளுற்று பெருமாள் கோவில் ஆஞ்சநேயர்.jpeg
Vellutru Karudazhvar.jpg


## தொடர்புடைய பக்கங்கள்
*எடப்பாடி
*கல்வடங்கம்

## மேற்கோள்கள்


பகுப்பு:சேலம் மாவட்டத்திலுள்ள பெருமாள் கோயில்கள்‎
கரிய முண்டா

**கரிய முண்டா** என்பவர் ஜார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1936ஆம் ஆண்டின் ஏப்ரல் இருபதாம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, கூண்டி மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## பதவிகள்
இவர் கீழ்க்காணும் பதவிகளை ஏற்றுள்ளார்.
*1977: ஆறாவது மக்களவையில் உறுப்பினர்
*1977-79: உருக்கு, சுரங்கள் துறை அமைச்சர்
*1982-84: பீகார் சட்டமன்ற உறுப்பினர்
*1989: ஒன்பதாவது மக்களவையில் உறுப்பினர்
*1991: பத்தாவது மக்களவையில் உறுப்பினர்
*1996: பதினோராவது மக்களவையில் உறுப்பினர்
*16 மே-1 ஜூன் 1996: மத்திய அரசின் நலத்துறை அமைச்சர்
*1998: பன்னிரண்டாவது மக்களவையில் உறுப்பினர்
*1999: பதின்மூன்றாவது மக்களவையில் உறுப்பினர்
*1 செப்டம்பர். 2001 - 29 ஜனவரி. 2003: மத்திய அரசின் உழவுத் துறை, ஊரக தொழிற்சாலைகள் துறை அமைச்சர்
*29 ஜனவரி. 2003 - 09 ஜனவரி. 2004: நிலக்கரித் துறை அமைச்சர்
*2005-2009: ஜார்க்கண்டு சட்டமன்ற உறுப்பினர்
*2009: பதினைந்தாவது மக்களவையில் உறுப்பினர்
*8 ஜூன். 2009: மக்களவையின் துணை சபாநாயகர்
*மே, 2014: பதினாறாவது மக்களவையில் உறுப்பினர்

## சான்றுகள்

பகுப்பு:ஜார்க்கண்ட் அரசியல்வாதிகள்
பகுப்பு:6வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:1936 பிறப்புகள்
பகுப்பு:பீகார் சட்டமன்றத்தின் முன்னாள் உறுப்பினர்கள்
பகுப்பு:ஜார்க்கண்டு சட்டமன்றத்தின் முன்னாள் உறுப்பினர்கள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:முண்டா மக்கள்
ரவீந்திர குமார் பாண்டே

**இரவீந்திர குமார் பாண்டே**, சார்க்கண்டைச் சேர்ந்த அரசியல்வாதி ஆவார். இவர் பாரதிய ஜனதா கட்சியைச் சேர்ந்தவர். இவர் 1959ஆம் ஆண்டின் ஜனவரி இருபதாம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, கிரீடீஹ் மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பதினோராவது மக்களவையிலும், பன்னிரண்டாவது மக்களவையிலும், பதின்மூன்றாவது மக்களவையிலும், பதினான்காவது மக்களவையிலும், பதினைந்தாவது மக்களவையிலும், பதினாறாவது மக்களவையிலும் உறுப்பினராக இருந்தார்.

## சான்றுகள்

பகுப்பு:வாழும் மக்கள்
பகுப்பு:ஜார்க்கண்ட் அரசியல்வாதிகள்
பகுப்பு:11வது மக்களவை உறுப்பினர்கள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:14வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:1959 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
நிசிகாந்த் துபே

**நிஷிகாந்த்** **துபே** (*Nishikant Dubey*) பீகார்  மாநிலத்தைச் சேர்ந்த வணிகர் மற்றும்  பாரதிய ஜனதா கட்சியைச் சேர்ந்தவர். இவர் 1969 ஆம் ஆண்டு சனவரி மாதம் 28ஆம் நாளில் பிறந்தார். இவர் 2014 ஆம் ஆண்டில் நடைபெற்ற பாராளுமன்றத் தேர்தலின்போது,  சார்க்கண்டு மாநிலத்தின்  கோடா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார். இவர் பதினைந்தாவது மக்களவையிலும் உறுப்பினராக இருந்தார்.

## சான்றுகள்

பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:15வது மக்களவை உறுப்பினர்கள்
பகுப்பு:ஜார்க்கண்ட் அரசியல்வாதிகள்
பகுப்பு:1969 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
கல்வடங்கம்

**கல்வடங்கம்** என்பது சேலம் மாவட்டத்தில் உள்ள ஓர் ஊராகும்.

இது சங்ககிரி தொகுதிக்கு உட்பட்டது. இது காவிரி ஆற்றங்கரையில் உள்ளது. இங்கு உள்ள அருள்மிகு அங்காள பரமேஸ்வரி திருக்கோவில் மிகவும் பிரசித்தி பெற்ற கோவிலாகும். எடப்பாடியில் இருந்து 11 கிலோ மீட்டர் தொலைவில் இவ்வூர்  அமைந்துள்ளது.

## சிறப்புகள்
* அருள்மிகு அங்காள பரமேஸ்வரி திருக்கோவில்
* காவிரி ஆற்றை பரிசல் மூலம் கடந்தால் மேட்டூர் ரோட்டினை சீக்கிரம் அடையலாம்.

## பயண வசதிகள்
கொமராபாளைத்தில் இருந்து எடப்பாடிக்குச் செல்லும் பேருந்துகள் மூலம் செல்லலாம். சேலத்தில் இருந்து எடப்பாடியின் வழியாக பேருந்துகள் உள்ளன.

## அருகில் உள்ள ஊர்கள்
*எடப்பாடி

## மேற்கோள்கள்

பகுப்பு:சேலம் மாவட்டத்திலுள்ள கிராமங்கள்
மேசான்

**மேசான் (meson)** அடிப்படைத் துகள் ஆகும். இதன் நிறை அணுக்கருத் துகள்களான புரோட்டான், நியூட்ரான் நிறைகளைவிடக் குறைவானது. முதலில், ஆண்டர்சன் என்னும் அறிஞரால் அண்டக்கதிர்களின் ஆய்வின் போது கண்டு பிடிக்கப்பட்டன. பல வகையான மேசான்கள் கண்டு பிடிக்கப்பட்டுள்ளன. **மியூ மேசான்கள்** (μ mesons-muons) எலக்ட்ரான்களைப் போல் 207 மடங்கு அதிக நிறையுடையன. இவ்வகைத் துகள்கள் நேர் மின்னூட்டத்தையோ, எதிர் மின்னூட்டத்தையோ கொண்டிருக்கின்றன. இவை விரைந்து அழிந்து விடுகின்றன.

μ+  ___ e+  +2υ0

μ- ____ e-  + 2υ0  என்று நியூட்றினோக்களைக் கொடுத்து அழிகின்றன

## சான்றுகள்

## மேற்கோள்கள்

பகுப்பு:அணு இயற்பியல்
பகுப்பு:துகள் இயற்பியல்
இணைக்கப்பட்ட சிப்பாய்கள்

சதுரங்க விளையாட்டில், ஒரே நிறத்தில் இரண்டு சிப்பாய்களோ இரண்டுக்கு மேற்பட்ட சிப்பாய்களோ அடுத்துள்ள வரிசைகளில் இணைந்து நின்றிருத்தலை **இணைக்கப்பட்ட சிப்பாய்கள்** *(connected pawns)* என்று அழைக்கின்றனர். இவை தனித்த சிப்பாயிலிருந்து வேறுபட்டவைகளாகும். இணைக்கப்பட்டுள்ள இச்சிப்பாய்களே சிப்பாய் அணிவகுப்பு முறையை உருவாக்கும் கருவியாக உள்ளன. ஏனெனில், வலதுபக்கக் கடைசியில் உள்ள வெள்ளை சிப்பாய்களைப் போல அடுத்துள்ள வரிசையில் மூலைவிட்டமாக நின்றால் சிப்பாய்கள் ஒன்றன்பின் ஒன்றாக நிற்கும் சிப்பாய்ச் சங்கிலியை அவற்றால் உருவாக்க முடியும். பின்னால் நிற்கும் ஒவ்வொரு சிப்பாயும் அதற்கு முன்னால் நிற்கும் சிப்பாயை பாதுகாக்க முடியும். சிப்பாய் சங்கிலியைத் தாக்க முயலும் எதிரிக்கு எல்லாவற்றிற்கும் பின்னால் நிற்கும் கடைசி சிப்பாயைத்தான் எளிதாகத் தாக்க முடியும். ஏனெனில் காப்பாற்ற யாருமில்லாததால் அதுவே பலவீனமாகி நிற்கும். 

## அலசல்

இணைக்கப்பட்ட சிப்பாய்கள் முன்னேறிச் செல்லும் அதே வரிசையிலோ அடுத்துள்ள வரிசைகளிலோ எதிரிகள் யாரும் இல்லையென்றால் அவற்றை இணைக்கப்பட்ட எதிரியில்லாச் சிப்பாய்கள் என்பர். இத்தகைய சிப்பாய்கள் ஆட்டத்தின் இறுதியாட்டத்தில் மிகவும் வலிமை வாய்ந்தவையாகும். அதிலும் குறிப்பாக மற்ற காய்கள் பின்புலமாக பாதுகாத்து நின்றால் எதிரியின் நிலை கவலைக்கிடமாகிவிடும். ஏனெனில், அவர் தன்னுடைய படையில் உள்ள ஏதவதொரு காயை கண்டிப்பாகத் தியாகம் செய்ய வேண்டிய அவசியத்தை உண்டாக்கிவிடுகின்றன. இல்லாவிட்டால் அவை கடைசி கட்டத்திற்கு முன்னேறி தன் நிலையை உயர்த்திக் கொள்ளுதலை தடுக்க முடியாமல் போகும்.
   
பொதுவாக, மற்ற எதிரியில்லாச் சிப்பாய்களைவிட இணைக்கப்பட்ட எதிரியில்லாச் சிப்பாய்கள் மிகவும் பலம் மிக்கவையாகும். வெவ்வேறு வண்ணங்களில் அமைச்சர்கள் எஞ்சியிருக்கும் இறுதியாட்டங்கள் மட்டும் இதற்கு விதிவிலக்கு ஆகும். ஓர் அமைச்சரும் இரண்டு சிப்பாய்களுக்கு எதிராக ஒரு வேறு வண்ண சிப்பாயும் எஞ்சியுள்ள ஆட்டத்தில், இணைக்கப்பட்ட சிப்பாய்கள் வெற்றி வாகை பெற்றுத்தரும் என்று சொல்வதற்கில்லை. இணைக்கப்பட்ட சிப்பாய்கள் இருந்தாலும் அவை ஐந்தாம் நிலைக்கு மேல் தாண்டியிருக்காவிட்டால் ஆட்டம் சமநிலையில் முடியவே வாய்ப்பு உள்ளது. ஆனால், இத்தகைய சூழலில் பிரிந்திருக்கும் சிப்பாய்கள் வெற்றியை ஈட்டித்தந்துவிடுகின்றன.

அடுத்த வரிசையில் நட்புச்சிப்பாய்கள் இல்லாமல் ஒரேதரத்தில் இரண்டு இணைக்கப்பட்ட சிப்பாய்கள் இருப்பதை தொங்கும் சிப்பாய்கள் என்பர். 

## இணைக்கப்பட்ட எதிரியில்லாச் சிப்பாய்கள்

 
ஆறாம் தரத்திற்கு இரண்டு இணைக்கப்பட்ட எதிரியில்லாச் சிப்பாய்கள் முன்னேறிவிட்டால் அவை யனையைவிட வலிமையானவை என்று சொல்லுவார்கள். இந்த வார்த்தைகள் உண்மையானவை. எதிரியிடத்தில் யானையிருந்தும், அவரால் இணைக்கப்பட்ட எதிரியில்லாச் சிப்பாய்களை எதிர்கொள்ள முடியாமல், ஆட்டம் தோல்வியில் முடிவதை அருகில் உள்ள படத்தின் மூலம் உணரலாம். வெள்ளை வெற்றி பெறுகிறது. 

: **1. c6 Rd3** (2... Rc3 நகர்த்தினாலும் அதே நிலை)
: **2. c7** (2. d7 என்று நகர்த்தி அதைத் தொடர்ந்து 3. c7 என்று நகர்த்தினாலும் வெற்றி)
: **2... Rc3**
: **3. d7** 

கண்டிப்பாக இரண்டு சிப்பாய்களில் ஒன்று தன் நிலையை உயர்த்திக் கொள்ளும்.

## மேற்கோள்கள்

*

* 

* 

## இவற்றையும் காண்க
* சிப்பாய் அமைப்பு
* விலகிய சிப்பாய்
* இரட்டடுக்குச் சிப்பாய்
* பின்தங்கிய சிப்பாய்

பகுப்பு:சதுரங்க சொல்லாட்சி
ஒருப்படித்தான காரணி

**ஒருப்படித்தான காரணி**  ( homogenity factor ).கதிரியலில் பொதுவாக வடிகட்டுவதால் (Filtration ) மென்கதிர்கள் அகற்றப்பட்டு சற்று கடினமான கதிர்களே வெளிப்படுகின்றன. 
இதனால் பயனற்ற மென்கதிர்கள் உடற்பகுதியில் ஏற்றுக்கொள்ளப்படுவது தவிர்க்கப்படுகிறது. எந்த கன அளவு வடிகட்டியின் தடிமன் கதிர்களின் செறிவினை பாதியாகக் குறைக்கிறதோ அந்த கன அளவு அந்தக் கதிரின் அரைமதிப்புத் தடிமன்(HVL ) எனப்படுகிறது. இந்த நிலையில் வடிகட்டியிலிருந்து வெளிப்படும் கதிர்கள் சற்று அதிக கடினத் தன்மைப் பெற்று இருக்கிறது.இப்போது மறுபடியும்  அரை மதிப்புத் தடிமன் கணிக்கப்பட்டால் ,இந்த அளவு முதலில் கணித்த அளவினை விடச் சற்று அதிகமாக இருக்கும். இது எதிர்பார்க்கக் கூடியதே.  

முதல்HVL/இரண்டாவது HVL ,**ஒருப்படித்தானத் தன்மையினைக் காட்டும்  காரணி** எனப்படும்.இந்த காரணி கூடுதலாக இருந்தால் கற்றை ஒருப்படித்தானதாக இருக்கிறது எனலாம்.குறைவாக இருந்தால் கற்றை ஒருப்படித்தானதாக இல்லை என்று தெரிந்து கொள்ளலாம்.கதிர் மருதுவத்தில் எக்சு கதிர்களைப் பயன்படுத்தும் போது இக் காரணி கவனிக்கப்பட வேண்டும்.

Fundamental physics of radiology-w.j Meredith and J.B Masey

பகுப்பு:ஊடுகதிரியல்
விஜயா (வில்)

**விஜயா** என்பது இந்து சமய இதிகாசமான மகாபாரதக் கதையில் கூறப்பட்டுள்ள கர்ணனின் வில்லின் பெயராகும். இந்த வில்லானது விஸ்வகர்மாவினால் இந்திரனுக்காக உருவாக்கப்பட்டதாகும். இந்திரன் இவ்வில்லினை பரசுராமருக்கு கொடுத்தார். பிறகு, பரசுராமர் தனது சீடரான கர்ணனுக்கு இவ்வில்லினை தந்தார்.

## சான்றுகள்

## மேற்கோள்கள்

பகுப்பு:இந்து தொன்மவியல் ஆயுதங்கள்
பகுப்பு:விற்கள்
சமயத்துக்குரிய மெய்யியல்

**சமயத்துக்குரிய மெய்யியல்** அல்லது **மதத்துக்குரிய மெய்யியல்** (*Religious philosophy*) என்பது சமயத்தினால் ஊக்கமளிக்கப்பட்டு, சமயத்தினால் இயக்கப்பட்ட மெய்யியற் சிந்தனையாகும். 

சமயத்துக்குரிய மெய்யியல் எச்சமயம் பற்றி மெய்யியற் பார்வையைக் கொண்டுள்ளதே அச்சமயத்தை மட்டுப்படுத்தியதாகவே தன் மெய்யியற் பார்வையையும் கொண்டுள்ளது. ஆனால் சமய மெய்யியல் பொதுவாக சகல சமயங்களின் மெய்யியலையும் ஆராய்கிறது. எ.கா: சமயத்துக்குரிய மெய்யியல் குறித்த சமயத்தின் கடவுள் இருப்புப் பற்றிய தன் மெய்யியலை வெளிப்படுத்த, சமய மெய்யியல் கடவுள் இருக்கின்றாரா என்ற ஆய்வை கொண்டு காணப்படுகின்றது. 

ஒவ்வொரு சமயமும் வேறுபட்ட மெய்யியலைக் கொண்டுள்ளது. அவ்வகையில் பின்வருவனவற்றைக் குறிப்பிடலாம்:
* இசுலாமிய மெய்யியல்
* இந்து மெய்யியல் 
* கிறித்தவ மெய்யியல்
* பெளத்த மெய்யியல்
* யூத மெய்யியல்

## இவற்றையும் பார்க்க
*சமய மெய்யியல்

## உசாத்துணை
வருணாஸ்திரம்

**வருணாஸ்திரம்** என்பது இந்து தொன்மவியலின்படி வருணனின் ஆயுதமாகும். இவ்வாயுதம் நீரினைப் போல பல்வேறு வடிவங்களுக்கு மாறும் தன்மையுடையது. எண்ணற்ற வீரர்களால் இவ்வாயுதம் பயன்படுத்தப்பட்டு உள்ளதாகப் புராணங்களில் குறிப்புகள் உள்ளன.

அக்னியாஸ்திரத்தைக் கொண்டு உருவாக்கப்பட்ட தீயினை வருணாஸ்திரத்தைக் கொண்டு போர் வீரர் தடுப்பதாக புராணங்களில் குறிப்புகள் காணப்படுகின்றன. 

பம்மல் சம்பந்த முதலியார் அவர்களின் சதி-சுலோசனா நாடகத்தில் இந்திரஜித் இலட்சுமணன் போரில் இவ்வாயுதம் பயன்படுத்தியுள்ளமை குறிப்பிடப்பட்டுள்ளது. 

## ஆதாரம்


பகுப்பு:இந்து தொன்மவியல் ஆயுதங்கள்
யூத மெய்யியல்

**யூத மெய்யியல்** அல்லது **யூதத் தத்துவம்** (*Jewish philosophy*; ) என்பது யூத சமயத்துடன் தொடர்புபட்ட அல்லது யூதர்களால் நிறைவேற்றப்படும் சகல மெய்யியல்களையும் குறிக்கும். தற்கால யூத அறிவொளி மற்றும் யூத விடுதலை வரை, யூத மெய்யியலானது ராபி (போதக) யூதப் பாரம்பரியத்தினுள் ஒத்திசைவான புதிய கருத்துக்கள் சரிசெய்யும் முயற்சிகளுக்குத் தடையாகவிருந்தது. இதனால் ஒழுங்கமைக்கப்பட்ட உடனடிக் கருத்துக்கள் தனித்துவமாக யூத அறிஞர் கட்டமைப்பு மற்றும் உலக பார்வைக்கு அவசியமில்லை என்றாகியது. தற்கால சமுதாயத்தின் ஏற்றுக்கொள்ளலுடன், யூதர் உலகியல்சார் கல்விகளை உள்வாங்கி அல்லது உலகின் அவசியத்தை சந்திக்கத்தக்க முற்றிலும் புதிய மெய்யியல்களை அவர்களாகவே தற்போது கண்டுகொண்டு வளரச் செய்துள்ளனர்.

## பண்டைய யூத மெய்யியல்
### விவிலியத்தில் மெய்யியல்
யூதப் போதக இலக்கியம் ஆபிரகாம் ஒரு மெய்யியலாளர் என சிலவேளை நோக்குகிறது. சில மெல்கிசேதேக்கிடமிருந்து ஆபிரகாம் மெய்யியலைக் கற்று அறிமுகப்படுத்தினார் எனக் குறிப்பிடுகிறது. சில யூதர் "உலகப் படைப்பு நூல்" ஆபிரகாமுக்கு உரியதெனக் கருதுகின்றனர்.

## இவற்றையும் பார்க்க
*சமயத்துக்குரிய மெய்யியல்

## உசாத்துணை

## வெளி இணைப்புகள்
* Adventures in Philosophy - Jewish Philosophy Index (radicalacademy.com)
* Survey of Jewish Philosophy (jct.ac.il) 
* Jewish Philosophy, The Dictionary of Philosophy (Dagobert D. Runes)
* Rabbi Haim Lifshitz-articles review Jewish Philosophy 
* Rabbi Marc Angel's Project reflecting a fusion of Modern Orthodoxy and Sephardic Judaism
* "Machone Torath Moshe" with many contributions by Rabbi Michael Shelomo Bar-Ron
* Jewish thought and spirituality - articles and Shiurim in the Yeshiva site.

பகுப்பு:சமயத்துக்குரிய மெய்யியல்
பகுப்பு:யூதம்
பகுப்பு:யூத கலாச்சாரம்
சுனில் குமார் சிங்

**சுனில் குமார் சிங்**, ஜார்க்கண்டைச் சேர்ந்த அரசியல்வாதி. இவர் பாரதிய ஜனதா கட்சியின் உறுப்பினர். இவர் 1962ஆம் ஆண்டின் ஜனவரி பத்தாம் நாளில் பிறந்தார். இவர் 2014ஆம் ஆண்டில் நடைபெற்ற பாராளுமன்றத் தேர்தலின்போது, சத்ரா மக்களவைத் தொகுதியில் போட்டியிட்டு வென்று, பதினாறாவது மக்களவையில் உறுப்பினர் ஆனார்.

## சான்றுகள்

பகுப்பு:16வது மக்களவை உறுப்பினர்கள்
பகுப்பு:வாழும் மக்கள்
பகுப்பு:ஜார்க்கண்ட் அரசியல்வாதிகள்
பகுப்பு:1962 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:17வது மக்களவை உறுப்பினர்கள்
திருப்பூணித்துறை இராதாகிருஷ்ணன்

**திருப்பூணித்துறை இராதாகிருஷ்ணன்** கேரள மாநிலத்தின் திருப்பூணித்துறையைச் சேர்ந்த கடம் கலைஞர் ஆவார்.

## இசைப் பயிற்சி
இராதாகிருஷ்ணனின் தந்தை ஜி. என். சுவாமி, ஒரு மிருதங்கக் கலைஞர். எனினும், தனது மகன்கள் இசைத் துறைக்கு வருவதை அவர் விரும்பவில்லை. இதன் காரணமாக ஆரம்பத்தில் ஒரு எழுத்தராக இராதாகிருஷ்ணன் பணிபுரிந்து வந்தார். அதே வேளையில் கடம் வாசிக்கும் பயிற்சியும் மேற்கொண்டார்.

## இசைப் பணி
கே. ஜே. யேசுதாஸ், சஞ்சய் சுப்ரமண்யன் உள்ளிட்ட பிரபல பாடகர்களுக்கு பக்கவாத்தியமாக கடம் வாசித்து வரும் இராதாகிருஷ்ணன், 40 ஆண்டுகால இசையனுபவம் கொண்டுள்ளார்.

## கடம் பயிற்றுவிப்பு
இராதாகிருஷ்ணன் *ஜி. என். சுவாமி  நினைவு அறக்கட்டளைப் பள்ளி* எனும் பயிற்றுவிப்பு நிலையத்தை 20௦௦ஆம் ஆண்டில் தொடங்கி, இளங்கலைஞர்களுக்கு கடம் வாசிக்க கற்றுத் தருகிறார்.

## பெற்றுள்ள விருதுகள்
* மகாராஜபுரம் சந்தானம் அறக்கட்டளை சிறப்பு விருது, 2008

## உசாத்துணை
‘Time for me to reinvent, evolve’, தி இந்து, டிசம்பர் 12, 2008

பகுப்பு:கடம் இசைக் கலைஞர்கள்
பகுப்பு:வாழும் மக்கள்
பகுப்பு:எர்ணாகுளம் மாவட்ட மக்கள்
தியானம்

thumb|இயற்கை சிந்தனை
**தியானம்** என்பது சில நன்மைகளை உணர அல்லது மனதின் உள்ளடக்கத்தை அறியாமல் அதனை ஒப்புக் கொள்ள, அல்லது தியானத்தையே ஒரு முடிவாக நினைத்து ஒரு நபர் மனதை இயக்குதல் அல்லது பயிற்றுவித்தல், அல்லது உணர்வு நிலையைத் தூண்டுதல் மூலம் செய்யப்படும் நடைமுறையாகும்.

*தியானம்* என்பது தளர்வு, உள் சக்தி அல்லது உயிர் சக்தியை (கி, ரெய்கி, பிராணா, போன்றவை) உருவாக்குதல் மற்றும் இரக்கத்தை வளர்த்துக் கொள்ளுதல், அன்பு, பொறுமை, தாராள குணம் மற்றும் மன்னிப்பு ஆகியவற்றை ஊக்குவிக்க வடிவமைக்கப்பட்டுள்ள நுட்பங்கள் போன்ற பரந்த பல்வேறு நடைமுறைகளை குறிக்கிறது. குறிப்பாக ஒரு இலட்சிய வடிவம் தியானம் ஒற்றை-குறியிடப்பட்ட செறிவை சிரமமின்றி தொடர்ந்து நோக்குகிறது. இது அதன் பயிற்சியாளரை எந்தவொரு வாழ்க்கை செயல்பாட்டில் ஈடுபடும் போதும் ஒரு அழிக்கமுடியாத நல்வாழ்வு உணர்வை அனுபவிக்க உதவுகிறது. 

## தியானத்தின் வகைகள்
தியான நுட்பங்கள் பொதுவாக இரண்டு வகைகளாகப் பிரிக்கப்படுகின்றன:

* குவிந்த கவனம் (Focused methods): இது மூச்சுக்காற்று அல்லது மந்திரங்கள் போன்ற ஒரு குறிப்பிட்ட விஷயத்தின் மீது கவனத்தை நிலைநிறுத்துவதை உள்ளடக்கியது.

* திறந்த கண்காணிப்பு (Open monitoring): இது மனதின் நிகழ்வுகள் மற்றும் விழிப்புணர்வை கவனிக்கும் "மனநிறைவு" (Mindfulness) பயிற்சியாகும்.

## வரலாற்று மற்றும் மதப் பின்னணி
தியானம் பல மத மரபுகளில் பின்பற்றப்படுகிறது, இருப்பினும் அதன் ஆரோக்கிய நன்மைகளுக்காக எந்தவொரு மத அல்லது ஆன்மீக செல்வாக்கும் இன்றியும் இது தனித்துப் பயிற்றுவிக்கப்படுகிறது. தியானம் (தியானா) குறித்த ஆரம்பகால பதிவுகள் உபநிடதங்களில் காணப்படுகின்றன. சமணம், பௌத்தம் மற்றும் இந்து மதம் ஆகியவற்றின் சிந்தனை முறைகளில் தியானம் முக்கிய பங்கு வகிக்கிறது. யூதம், கிறிஸ்தவம் மற்றும் இஸ்லாம் ஆகிய மதங்களிலும் இறைவனை நினைவுகூருதல், பிரார்த்தனை மற்றும் பக்தி ஆகியவற்றின் பின்னணியில் தியானம் போன்ற நுட்பங்கள் அறியப்படுகின்றன.

பல நூற்றாண்டுகளாக இந்தியா போன்ற ஆசிய நாடுகளில் வளர்ந்த இந்தப் பயிற்சி இப்போது உலகம் முழுவதும் அறிவியல் பூர்வமான ஒரு வாழ்வியல் முறையாகப் பார்க்கப்படுகிறது. தியானம் செய்வதற்கு ஒரு அமைதியான இடம் மற்றும் முறையான உடல் நிலை அவசியமாகக் கருதப்படுகிறது. தொடர்ச்சியான பயிற்சியின் மூலம் ஒருவர் தனது எண்ண ஓட்டங்களைக் கட்டுப்படுத்தி ஆழ்ந்த அமைதியை அடைய முடியும். இது வெறும் தளர்வுப் பயிற்சி மட்டுமல்லாமல் ஒருவரின் சுய விழிப்புணர்வை மேம்படுத்தும் ஒரு கருவியாகவும் செயல்படுகிறது. தியானம் என்பது ஒரு மதத்திற்கு மட்டும் உட்பட்டது அல்லாமல் மனித மனதின் ஆற்றலை மேம்படுத்தும் பொதுவான ஒரு நுட்பமாக விவரிக்கப்படுகிறது.

## உசாத்துணை

பகுப்பு:தியானம்
இந்து மெய்யியல்

**இந்து மெய்யியல்** பாரம்பரியமாக ஆறு ஆஸ்தீக சிந்தனைப் போதனைகளினால் ( "வைதீகம்") அல்லது தரிசனங்களினால் ("நோக்கு") பிரிக்கப்பட்டுள்ளன. ஏனைய நான்கு நாஸ்தீகப் போதனைகளும் ("வைதீகமற்றது") வேதத்தின் மீது சார்ந்திப்பதில்லை. ஆஸ்தீகப் போதனைகள் ஆறும் பின்வருமாறு:

# சாங்கியம், கடவுள் நம்பிக்கையற்ற, இயற்கையிலும் சுய உணர்வு வேதாந்த விளக்கத்திலும் பலமான இருபொருள் வாதம்.
# யோகம், தியானம், சமாதிநிலை, தனிமை என்பவற்றின் போதனை
# நியாயம் அல்லது ஏரணம், அறிவின் மூலத்தைத் தேடல். நியாய சூத்திரங்கள்
# வைசேடிகம், அணுவியலின் புலனறிவாதப் போதனை
# மீமாம்சம், சீரான நடைமுறையின் துறவு எதிர்ப்பு மற்றும் இரகசிய எதிர்ப்புப் போதனை
# வேதாந்தம், வேதத்தினுடைய அறிவின் கடைசிப் பகுதி. இது தற்கால இந்து சமயத்தை ஆட்கொள்ள மத்திய காலத்திற்குப் பின்னான காலத்தில் வந்தது.

நான்கு நாஸ்தீகப் போதனைகள்:
# சர்வாகம்
# ஆசீவகம்
# சமணம்
# பௌத்தம்

ஆயினும், வித்யாரன்யா போன்ற மத்திய கால மெய்யியலாளர்கள் இந்திய மெய்யியலை சைவ, பாணினி, இரசேஸ்வரம் ஆகிய சிந்தனைகள் உட்பட்டவற்றுடனும் மூன்று தேவப் போதனைகளான அத்வைதம், விசிட்டாத்துவைதம், துவைதம் என்பவற்றுடனும் வெவ்வேறாக பதினாறு போதனைகளாகப் பிரிக்கின்றனர்.

இந்து மத வரலாற்றில், ஆறு வைதீக போதனைகளின் வேறுபாட்டுகள் இந்து மதத்தின் "பொற்காலம்" எனப்பட்ட குப்தப் பேரரசு காலத்தில் இருந்தது. வைசேடிகம் மற்றும் மீமாம்சம் என்பனவற்றின் மறைவுடன், வேதாந்தத்தின் பலதரப்பட்ட உப போதனைகள் சமயமத்துக்குரிய மெய்யியலில் பிரதான பிரிவுகளாக ஆதிக்கத்துடன் எழுச்சியுற, மத்திய காலத்தின் பிற்பகுதியில் இது உபயோகமற்றதாக மாறியது. நியாய தத்துவம் 17 ஆம் நூற்றாண்டு வரை புதிய நியாய தத்துவமாக நிலவியபோது, சாங்கியம் தனியான போதனையாக இருக்கும் நிலையை படிப்படியாக இழந்தது, அதேவேளை இதன் கொள்கை யோகா, வேதாந்தம் என்பவற்றுள் உள்வாங்கப்பட்டது. சீக்கியமும்கூட இந்து சமயத்திலிருந்து வளர்ந்தது. ஏனென்றால் இவை இரண்டும் இந்திய துணைக்கண்டத்தில் உருவாக்கப்பட்டதுடன், சீக்கிய உருவாக்குனர்கள் இந்து சமயக் குடும்பங்களிலும், இந்தியாவில் பஞ்சாப் பகுதியின் இந்து சாதிகளிலும் பிறந்தனர். இவ்வாறு சீக்கியம் இந்து கலாச்சார, அரசியல் மூலத்தில் தோன்றியவாறு, சமணமும் பெளத்தமும் இதற்கு முன் உருவாகின.

## குறிப்புகள்

## வெளி இணைப்புகள்

பகுப்பு:இந்து மெய்யியல்
பகுப்பு:இந்து சமயம்
பரசு (ஆயுதம்)

**பரசு** () என்பது தெற்காசிய நாடுகளில் போரின் போது பயன்படுத்தப்பட்ட கோடரி ஆயுதமாகும். இவ்வாயுதமானது இருபுறமும் வெட்டும் வடிவிலும், ஒருபுறம் மட்டும் வெட்டும் வகையிலும் வடிவமைக்கப்பட்டிருக்கின்றது.

இந்து தொன்மவியலில் இந்த பரசு ஆயுதத்தினை தாங்கியபடி இருப்பதாக பரசுராமர் கதாப்பாத்திரம் உருவாக்கப் பெற்றுள்ளது. திருமாலின் அவதாரங்களில் ஒன்றாக பரசுராமர் அறியப்படுகிறார். பரசுராமரை படிமக்கலையில் வடிக்கப்பெறும் போது வலது கையில் பரசு ஆயுத்தினை வைத்திருக்குமாறு செய்ய வேண்டும். 

## இவற்றையும் காண்க

## மேற்கோள்கள்

பகுப்பு:ஆயுதங்கள்
பகுப்பு:பண்டைப் போர் ஆயுதங்கள்
பகுப்பு:கையாற்றல் கருவிகள்
பகுப்பு:இந்து தொன்மவியல்
பகுப்பு:இந்து தொன்மவியல் ஆயுதங்கள்
பகுப்பு:இந்திய ஆயுதங்கள்
பகுப்பு:இந்திய கைகலப்பு ஆயுதங்கள்